
(2025/2137(INI))
Europski parlament,
–	uzimajući u obzir Ugovor o Europskoj uniji (UEU), a posebno njegove članke 1., 9., 10., 11. i 16.,
–	uzimajući u obzir Ugovor o funkcioniranju Europske unije (UFEU), a posebno njegov članak 15.,
–	uzimajući u obzir Povelju Europske unije o temeljnim pravima (Povelja), a posebno njezine članke 41. i 42.,
–	uzimajući u obzir Uredbu (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije[footnoteRef:2]1, [2: 1 SL L 145, 31.5.2001., str. 43., ELI: http://data.europa.eu/eli/reg/2001/1049/oj.] 

–	uzimajući u obzir Prijedlog uredbe Europskog parlamenta i Vijeća o javnom pristupu dokumentima Europskog parlamenta, Vijeća i Komisije, koji je donijela Komisija 30. travnja 2008. (COM(2008)0229),
–	uzimajući u obzir Prijedlog uredbe Europskog parlamenta i Vijeća o izmjeni Uredbe (EZ) br. 1049/2001 o javnom pristupu dokumentima Europskog parlamenta, Vijeća i Komisije, koji je donijela Komisija 21. ožujka 2011. (COM(2011)0137),
–	uzimajući u obzir svoje stajalište u prvom čitanju od 15. prosinca 2011. o Prijedlogu uredbe Europskog parlamenta i Vijeća o javnom pristupu dokumentima Europskog parlamenta, Vijeća i Komisije[footnoteRef:3]2, [3: 2 SL C 168 E, 14.6.2013., str. 159.] 

–	uzimajući u obzir komunikaciju Komisije od 11. veljače 2025. naslovljenu „Program rada Komisije za 2025.” (COM(2025)0045) i njezine priloge te iskazanu namjeru povlačenja prijedloga COM(2011)0137 i COM(2008)0229 o izmjeni Uredbe (EZ) br. 1049/2001 o javnom pristupu dokumentima Europskog parlamenta, Vijeća i Komisije,
–	uzimajući u obzir Odluku Komisije (EU) 2024/3080 оd 4. prosinca 2024. o utvrđivanju Poslovnika Komisije i izmjeni Odluke C(2000) 3614[footnoteRef:4]3, [4: 3 SL L 2024/3080, 5.12.2024., ELI: http://data.europa.eu/eli/dec/2024/3080/oj.] 

–	uzimajući u obzir svoju rezoluciju od 14. rujna 2017. o transparentnosti, odgovornosti i integritetu u institucijama EU-a[footnoteRef:5]4, [5: 4 SL C 337, 20.9.2018., str. 120.] 

–	uzimajući u obzir Direktivu (EU) 2019/1937 Europskog parlamenta i Vijeća od 23. listopada 2019. o zaštiti osoba koje prijavljuju povrede prava Unije[footnoteRef:6]5, [6: 5 SL L 305, 26.11.2019., str. 17., ELI: http://data.europa.eu/eli/dir/2019/1937/oj.] 

–	uzimajući u obzir svoju Rezoluciju od 10. veljače 2021. o javnom pristupu dokumentima[footnoteRef:7]6, [7: 6 SL C 465, 17.11.2021., str. 54.] 

–	uzimajući u obzir izvješća i odluke Europskog ombudsmana, osobito posebno izvješće OI/2/2022/OAM[footnoteRef:8]7 i odluku u predmetu 1316/2021/MIG[footnoteRef:9]8, [8: 7 Europski ombudsman, „Posebno izvješće Europskog ombudsmana o svojoj strateškoj istrazi o vremenu koje je Europskoj komisiji potrebno za rješavanje zahtjeva za javni pristup dokumentima (OI/2/2022/OAM)”, 21. rujna 2023.]  [9: 8 Europski ombudsman, „Odluka Europske komisije o odbijanju javnog pristupa tekstualnim porukama koje su razmijenili predsjednica Komisije i glavni izvršni direktor farmaceutskog društva o kupnji cjepiva protiv bolesti COVID-19 (predmet 1316/2021/MIG)”, 12. srpnja 2022.] 

–	uzimajući u obzir sudsku praksu Suda Europske unije i Europskog suda za ljudska prava,
–	uzimajući u obzir presudu Suda Europske unije od 14. svibnja 2025. u predmetu T-36/23, Stevi i The New York Times / Komisija[footnoteRef:10]9, [10: 9 Presuda Općeg suda od 14. svibnja 2025., Stevi i The New York Times / Komisija, T‑36/23, ECLI:EU:T:2025:483.] 

–	uzimajući u obzir svoju Rezoluciju od 13. srpnja 2023. o javnom pristupu dokumentima – godišnje izvješće za 2019., 2020. i 2021.[footnoteRef:11]10, [11: 10 SL C, C/2024/4014, 17.7.2024., ELI: http://data.europa.eu/eli/C/2024/4014/oj.] 

–	uzimajući u obzir svoju Rezoluciju od 14. ožujka 2024. o vremenu koje je Komisiji potrebno da obradi zahtjeve za javni pristup dokumentima[footnoteRef:12]11, [12: 11 SL C, C/2024/6560, 12.11.2024., ELI: http://data.europa.eu/eli/C/2024/6560/oj.] 

–	uzimajući u obzir članak 122. stavak 7. i članak 149. Poslovnika,
–	uzimajući u obzir članak 55. Poslovnika,
–	uzimajući u obzir izvješće Odbora za građanske slobode, pravosuđe i unutarnje poslove (A10-0000/2025),
A.	budući da se Ugovorima EU-a svakom građaninu jamči pravo na demokratsko sudjelovanje i transparentno donošenje odluka, čime se od institucija zahtijeva da javnosti omoguće pristup dokumentima; budući da to temeljno pravo na pristup dokumentima, zaštićeno Ugovorima i Poveljom, omogućuje učinkovit građanski nadzor[footnoteRef:13]12; budući da je Sud EU-a potvrdio da je javni pristup dokumentima ključan dio participativne demokracije; [13: 12 Članak 10. stavak 3. UEU-a, u vezi s uvodnom izjavom 13. Preambule te njezinim člankom 1. stavkom 2. i člankom 9., kao i članak 15. UFEU-a.] 

B.	budući da je Sud EU-a naglasio da je javni nadzor nad zakonodavnim informacijama presudan za demokraciju i da građanima omogućuje učinkovito ostvarivanje njihovih demokratskih prava;
C.	budući da građani legitimno očekuju transparentnost, učinkovitost i odgovornost javnih tijela, a institucije, tijela, uredi i agencije EU-a trebali bi na jasan i razumljiv način odgovoriti na ta očekivanja;
D.	budući da je pristup pouzdanim i točnim informacijama ključan za zaštitu od pogrešnih informacija i učinkovitu borbu protiv širenja dezinformacija;
E.	budući da su u strateškoj istrazi Europskog ombudsmana navedenoj u posebnom izvješću OI/2/2022/OAM otkrivena sustavna i znatna kašnjenja Komisije, posebno pri obradi ponovnih zahtjeva (zahtjevi podnositelja da Komisija preispita svoj prvobitni odgovor) nakon prvobitnog odbijanja pristupa građana dokumentima;
F.	budući da je u svibnju 2021. jedan novinar zatražio pristup dokumentima, uključujući tekstualne poruke između predsjednice Komisije i društva Pfizer, ali je Komisija izjavila da na temelju internih pravila o registraciji ne posjeduje takvu evidenciju; budući da je Europski ombudsman utvrdio da je taj odgovor neprimjeren te je preporučio ponovno pretraživanje u skladu s obvezama u pogledu javnog pristupa na temelju Uredbe (EZ) br. 1049/2001;
G.	budući da je Komisija u komunikaciji o svojem programu rada za 2025. izrazila namjeru povlačenja prijedloga COM(2011)0137 i COM(2008)0229 – oba usmjerena na izmjenu Uredbe (EZ) br. 1049/2001 o javnom pristupu dokumentima – pri čemu je navela nepostojanje ikakvog predvidivog dogovora nakon godina zakonodavnog zastoja koji traje od 2011.;
Godišnja izvješća o javnom pristupu dokumentima
1.	napominje da je Komisija 2024. izmijenila svoj okvir za transparentnost donošenjem revidiranog Poslovnika, čime su pojašnjena pravila o javnom pristupu dokumentima u skladu s Uredbom (EZ) br. 1049/2001;
2.	primjećuje da je Komisija 2024. zaprimila 6 938 početnih zahtjeva za pristup dokumentima i 641 ponovni zahtjev, što je povećanje od 7 % u odnosu na 2023. godinu[footnoteRef:14]13; [14: 13 Izvješće Komisije o primjeni Uredbe (EZ) br. 1049/2001 o javnom pristupu dokumentima Europskog parlamenta, Vijeća i Komisije u 2024. (COM(2025)0239).] 

3.	ističe činjenicu da je do 31. prosinca 2024. javni registar dokumenata Parlamenta sadržavao 918 803 upućivanja (porast u odnosu na 898 267 na kraju 2023.); napominje da je ukupna stopa pozitivnih odgovora ostala visoka i da je iznosila 91 %, pri čemu su zahtjevi u prosjeku obrađivani u roku od oko devet radnih dana[footnoteRef:15]14; [15: 14 Europski parlament, „Javni pristup dokumentima tijekom 2024. – Godišnje izvješće Europskog parlamenta”, Glavna uprava Predsjedništva, Odjel za transparentnost, svibanj 2025.] 

Najnoviji razvoj događaja
4.	naglašava da bi, čak i ako se određene informacije moraju uskratiti, trebalo razmotriti djelomično otkrivanje, ako je i izvedivo i poželjno, u kontekstu prevladavajućeg javnog interesa u pogledu transparentnosti, koji obuhvaća načela dobrog upravljanja, institucijske učinkovitosti, demokratske odgovornosti i pojačanog građanskog angažmana u donošenju politika;
5.	izražava zabrinutost zbog stalne i raširene prekomjerne klasifikacije službenih dokumenata u institucijama, tijelima, uredima i agencijama EU-a; ponavlja svoj dugogodišnji poziv, kako je navedeno u njegovim prethodnim rezolucijama o javnom pristupu dokumentima, na uspostavu jasnih, dosljednih i pravno obvezujućih pravila kojima se uređuje klasifikacija i deklasifikacija dokumenata;
6.	žali zbog toga što Komisija i Vijeće i dalje ne poduzimaju smislene daljnje mjere kao odgovor na te preporuke;
7.	prima na znanje da je istraga Europskog ombudsmana opisana u posebnom izvješću OI/2/2022/OAM otkrila obrazac sustavnih kašnjenja Komisije u odgovaranju na ponovne zahtjeve, pri čemu je utvrđeno da strukturni nedostaci, nedovoljna sredstva i neučinkovita komunikacija u konačnici odvraćaju pojedince od ostvarivanja prava na pristup;
8.	poziva Komisiju da osigura da se svi budući zakonodavni prijedlozi temelje na pouzdanim i provjerljivim podacima koji jasno pokazuju njihovu nužnost, proporcionalnost i očekivanu učinkovitost; nadalje, potiče Komisiju da osigura potpunu transparentnost pri odabiru dionika s kojima se provode savjetovanja tijekom pripreme zakonodavnih prijedloga;
9.	žali zbog toga što u Vijeću i dalje postoje nedostaci u pogledu transparentnosti; sa zabrinutošću prima na znanje zaključke o odbijanju pristupa dokumentima u okviru trijaloga; žali zbog toga što nedavne analize i dalje ukazuju na nedostatak proaktivnih praksi objavljivanja i registracije;
10.	pozdravlja presudu Suda Europske unije u predmetu Stevi i The New York Times / Komisija kao važan doprinos onom dijelu sudske prakse kojim se potiču transparentne prakse u institucijama, tijelima, uredima i agencijama EU-a; napominje da se u toj presudi ističe dužnost proaktivnog zadržavanja dokumentacije kako bi se osiguralo učinkovito ostvarivanje prava na pristup; međutim, žali zbog toga što je Sud odlučio da neće ponovno tumačiti Uredbu (EZ) br. 1049/2001 u svjetlu modernih komunikacijskih metoda i obveza u pogledu transparentnosti koje se mijenjaju;
Preporuke
11.	prima na znanje donošenje revidiranih internih pravila Komisije o pristupu dokumentima te činjenicu da su postavljena pitanja o njihovoj usklađenosti s Poveljom, UEU-om, UFEU-om i Uredbom (EZ) br. 1049/2001; naglašava da je pristup dokumentima temeljno pravo u skladu s pravom EU-a, ključno za jamčenje transparentnosti, demokratske odgovornosti i smislenog sudjelovanja građana; poziva Komisiju da preispita ta pravila u svjetlu relevantne sudske prakse i da ih po potrebi pojasni ili prilagodi kako bi se postigla najviša razina transparentnosti;
12.	prima na znanje da je Komisija povukla svoje prijedloge iz 2008. i 2011. za reviziju Uredbe (EZ) br. 1049/2001; žali zbog te odluke da se oni povuku nakon godina zastoja bez jasnog plana, vremenskog okvira ili smislenog savjetovanja, čime se gubi ključna prilika za modernizaciju postojećeg i zastarjelog okvira; poziva Komisiju da podnese ažuriran prijedlog kojim se iznimke ograničavaju na strogo nužne slučajeve te se utvrđuje novi standard EU-a za otvorenost i javni pristup dokumentima;
13.	preporučuje hitno rješavanje problema sustavnih kašnjenja u obradi ponovnih zahtjeva poboljšanjem unutarnjih postupaka, dodjelom dostatnih sredstava i osiguravanjem pravodobne i transparentne komunikacije s podnositeljima zahtjeva kako bi se ispunile pravne obveze te poduprlo povjerenje i sudjelovanje javnosti;
14.	naglašava da transparentnost i pristup dokumentima koji su u posjedu institucija, tijela, ureda i agencija EU-a moraju biti pravilo i da se iznimke od tog pravila moraju strogo tumačiti, uzimajući u obzir prevladavajući javni interes za objavljivanje kako bi se omogućio javni nadzor;
15.	naglašava da građani zbog toga što ne znaju postoje li uopće dokumenti mogu biti uskraćeni u ostvarivanju svojeg prava na traženje pristupa; naglašava da je osiguravanje mogućnosti građanima da razumiju i detaljno prate zakonodavni proces te da u njemu sudjeluju pravni zahtjev utvrđen u Ugovorima i Povelji te osnovni zahtjev u pogledu demokratskog nadzora i demokracije u cjelini;
°
°	°
16.	nalaže svojoj predsjednici da ovu Rezoluciju proslijedi Vijeću i Komisiji.

[bookmark: _Toc256000001]OBRAZLOŽENJE
Cilj je ovog izvješća ponovno potvrditi da je pristup dokumentima temeljno pravo svakog građanina u skladu s Ugovorima, Poveljom o temeljnim pravima i okvirom Unije za pristup dokumentima te ojačati kulturu transparentnosti koja u političke procese i javni diskurs unosi element pravednosti. U izvješću se procjenjuju nedavni događaji i utvrđuju postojeći nedostaci, odnosno sustavna kašnjenja, prekomjerna klasifikacija, neujednačeno proaktivno objavljivanje i nesigurnost.
Na toj se osnovi u izvješću promiče moderan pristup usmjeren na građane u okviru kojega se otkrivanje informacija smatra pravilom, a tajnost iznimkom. Osim toga cilj je izvješća također osigurati pravodobne i dobro obrazložene odluke o zahtjevima, zajamčiti rani i učinkovit pristup zakonodavnim dokumentima, dokumentima o trijalogu i dokumentima međunarodnih sporazuma i poboljšati proaktivne registre. Njime se nastoji osigurati jednako postupanje prema dionicima, omogućiti informirano sudjelovanje i ojačati demokratska odgovornost u svim europskim institucijama, tijelima, uredima i agencijama.

<FootprintIntro></FootprintIntro>
U skladu s člankom 8. Priloga I. Poslovniku, izvjestiteljica izjavljuje da je u svoje izvješće uključila informacije o pitanjima koja se odnose na temu dosjea koje je, za potrebe pripreme nacrta izvješća, primila od sljedećih predstavnika interesnih skupina obuhvaćenih područjem primjene Međuinstitucijskog sporazuma o obveznom registru transparentnosti[footnoteRef:16]1 ili sljedećih predstavnika javnih tijela trećih zemalja, uključujući njihove diplomatske misije i veleposlanstva: [16: 1 Međuinstitucijski sporazum od 20. svibnja 2021. Europskog parlamenta, Vijeća Europske unije i Europske komisije o obveznom registru transparentnosti (SL L 207, 11.6.2021., str. 1., ELI: http://data.europa.eu/eli/agree_interinstit/2021/611/oj). ] 

Navedeni popis sastavljen je pod isključivom odgovornošću izvjestiteljice.
Ako su fizičke osobe na popisu navedene imenom, funkcijom ili imenom i funkcijom, izvjestiteljica izjavljuje da je tim fizičkim osobama dostavila Obavijest Europskog parlamenta o zaštiti podataka br. 484 (https://www.europarl.europa.eu/data-protect/index.do), u kojoj se navode uvjeti za obradu njihovih osobnih podataka i prava povezana s tom obradom.

